taṃ hí prathamámupadádhātīmam mā hiṃsīrdvipā́dam paśumíti dvipādvā́ eṣá paśuryatpúruṣastam mā́ hiṃsīrítyetátsahasrākṣo médhāya cīyámāna íti hiraṇyaśakalairvā́ eṣá sahasrākṣo médhāyetyánnāyétyetánmayúm paśum médhamagne juṣasvéti kimpuruṣo vaí mayúḥ kimpuruṣámagne juṣasvétyetatténa cinvānástanvò níṣīdétyātmā vaí tanūsténa cinvāná ātmā́naṃ sáṃskuruṣvétyetánmayúṃ te śúgr̥chatu yáṃ dviṣmastáṃ te śúgr̥chatvíti tánmayaú ca śúcaṃ dádhāti yáṃ ca dvéṣṭi tásmiṃśca